**PRAVILA NAGRADNOG NATJEČAJA**

1. **Opće odredbe**

Ovim se dokumentom određuju pravila i uvjeti sudjelovanja u nagradnom natječaju „Pronađi, uhvati, pošalji“ (u nastavku: nagradni natječaj) koji organizira Društvo za komunikacijsku i medijsku kulturu u sklopu projekta Prikaz ljepote na društvenim mrežama.

Nagradni natječaj provodi se u svrhu promocije medijske pismenosti među učenicima od 5. do 8. razreda osnovne škole.

Nagradni natječaj traje od 6. do 21. lipnja 2023. godine u 12 sati putem društvenih mreža Facebook [(https://www.facebook.com/djecamedija/)](https://www.facebook.com/djecamedija/) i Instagram ([https://www.instagram.com/djeca\_medija/)](https://www.instagram.com/djeca_medija/%29) te internetske stranice Društva za komunikacijsku i medijsku kulturu [(https://www.djecamedija.org/)](https://www.djecamedija.org/).

**U nagradnom natječaju mogu sudjelovati maloljetne fizičke osobe s prebivalištem u Republici Hrvatskoj.**

1. **Tijek nagradnog natječaja i uvjeti sudjelovanja**

U nagradnom natječaju mogu sudjelovati sve maloljetnici koji su hrvatski državljani, koji su korisnici Facebooka i Instagrama te koji prihvate ova pravila i uvjete sudjelovanja u nagradnom natječaju objavljene na internetskoj stranici [(https://www.djecamedija.org/)](https://www.djecamedija.org/) te društvenim mrežama Društva za komunikacijsku i medijsku kulturu (Facebook [(https://www.facebook.com/djecamedija/)](https://www.facebook.com/djecamedija/) i Instagram [(https://instagram.com/djecamedija)](https://instagram.com/djecamedija?igshid=6ua5pt8ggta3)).

**Kako bi sudjelovali u nagradnom natječaju** korisnici moraju imati **prebivalište u Republici Hrvatskoj** i moraju na mail info@dkmk.hr poslati svoj zadatak.

Organizator pridržava pravo ukloniti neprimjereni ili uvredljivi sadržaj. Autoru takvog sadržaja onemogućit će se daljnje sudjelovanje u nagradnom natječaju.

Svaki sudionik nagradnog natječaja svojim sudjelovanjem prenosi na organizatora prava korištenja sadržaja (primjer nerealnog prikaza ljepote u medijima) bez vremenskog ili teritorijalnog ograničenja. Korištenje obuhvaća prava objave, kopiranja, prilagodbe i distribucije objavljenog sadržaj po nahođenju organizatora.

Sudionici koji sudjeluju u nagradnom natječaju, kao i dobitnici nemaju pravo zahtijevati drugačije nagrade od onih za koje su se natjecali i osvojili ih u postupku sukladnom ovim pravilima natječaja. Nagrade se ne mogu zamijeniti za druge proizvode ili usluge.

Smatra se da svaki sudionik sudjelovanjem (slanjem primjera nerealnog prikaza ljepote u medijima) potvrđuje da je upoznat s ovim pravilima nagradnog natječaja i uvjetima sudjelovanja u nagradnom natječaju.

Sudionici nagradnog natječaja ovlašćuju organizatora nagradnog natječaja da obrađuje osobne podatke sudionika natječaja, u svrhu obavještavanja o nagradnom natječaju i o preuzimanju nagrade.

Organizator se obvezuje da osobne podatke neće slati trećim osobama.

1. **Nagrada**

Nagrađujemo tri dobitnika s nagradama:

1. mjesto - Pametni sat,
2. mjesto - Bluetooth slušalice,
3. mjesto - Bluetooth zvučnik.

Svi sudionici dobit će simboličnu nagradu.

1. **Odabir, objava i obavještavanje nagrađenih**

Pobjednici su korisnici koji su do 12 sati 21. lipnja 2023. godine poslali svoje primjere koje je naš stručni žiri od tri člana proglasio nagradnima.

Najkasnije do 17 sati 5. srpnja 2023. organizator nagradnog natječaja objavit će pobjednike na svojoj Facebook [(https://www.facebook.com/djecamedija/)](https://www.facebook.com/djecamedija/), Instagram [(https://instagram.com/djecamedija)](https://instagram.com/djecamedija?igshid=6ua5pt8ggta3) i internetskoj stranici [(https://www.djecamedija.org/)](https://www.djecamedija.org/).

Dobitnik mora u roku od 7 dana od primitka obavijesti poslati svoje osobne podatke organizatoru na e-mail adresu: info@dkmk.hr, uključujući ime, prezime, adresu za preuzimanje nagrade i telefonski broj.

U slučaju da dobitnik organizatoru ne pošalje potrebne podatke, izgubit će pravo na nagradu, a nagrada se neće dodijeliti.

U slučaju da poslani osobni podaci dobitnika nisu potpuni, organizator može odbiti dodijeliti nagradu.

1. **Preuzimanje nagrade**

Dobitnik će u obavijesti o primitku nagrade dobiti i informacije o načinu preuzimanja nagrade.

1. **Sigurnost podataka**

Sudionici nagradnog natječaja ovlašćuju organizatora da, do opoziva sudionika, obrađuje osobne podatke sudionika natječaja, u svrhu obavještavanja o nagradnom natječaju.

Organizator se obvezuje da osobne podatke neće slati trećim osobama, osim ako je to potrebno radi provođenja nagradnog natječaja.

1. **Odgovornost**

Organizator ne preuzima odgovornost za:

* bilo kakve posljedice nastale uslijed pogrešne upotrebe ili zloupotrebe uvjeta nagradnog natječaja od strane sudionika u nagradnom natječaju ili trećih osoba,
* neželjene posljedice koje su sudionici pretrpjeli zbog sudjelovanja u nagradnom natječaju,
* (ne)funkcioniranje društvene mreže Facebook ili Instagram na stranici Djeca medija te posljedice (ne)funkcioniranja, bez obzira na razloge (ne)funkcioniranja,
* (ne)točnost podataka koje pošalju sudionici u nagradnom natječaju.

Organizator se obvezuje da će podatke obraditi i čuvati u skladu s važećim propisima i zakonima.

1. **Završne odredbe**

Sudionici nagradnog natječaja odriču se prava na bilo kakve pritužbe protiv organizatora povezane sa sudjelovanjem u nagradnom natječaju (npr. u vezi s troškovima sudjelovanja, onemogućivanjem sudjelovanja u nagradnom natječaju u skladu s uvjetima sudjelovanja).

U svrhu obavještavanja u tijeku natječaja, sudionik natječaja dopušta upotrebu različitih komunikacijskih kanala, kao što su npr. telefon, pošta, obavijesti na Facebook ili Instagram profilu, softver na društvenoj mreži Facebook ili Instagram i drugo.

Sve pritužbe i reklamacije sudionika nagradnog natječaja rješava organizator. U slučaju da su pritužbe utemeljene, organizator se obvezuje da će ih riješiti u najkraćem mogućem vremenu i o tome obavijestiti sudionika natječaja.

Organizator pridržava pravo promjene pravila i uvjeta sudjelovanja u nagradnom natječaju. O svim promjenama i novostima organizator će sudionike obavijestiti na internetskoj stranici Društva za komunikacijsku i medijsku kulturu [(https://www.djecamedija.org/)](https://www.djecamedija.org/) te na profilima na Facebooku [(https://www.facebook.com/djecamedija/)](https://www.facebook.com/djecamedija/) i Instagramu [(https://www.instagram.com/djeca\_medija/)](https://instagram.com/djecamedija?igshid=6ua5pt8ggta3).

Nagradni natječaj može se prekinuti samo u slučaju da nastupe okolnosti za koje organizator nije odgovoran, odnosno koje nije mogao spriječiti, otkloniti ili izbjeći.